CELEX: 62014TN0044
Language: el
Date: 2014-01-15 00:00:00
Title: Υπόθεση T-44/14: Προσφυγή της 15ης Ιανουαρίου 2014 — Costantini κ.λπ. κατά Επιτροπής

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/26
            
         Προσφυγή της 15ης Ιανουαρίου 2014 — Costantini κ.λπ. κατά Επιτροπής
   (Υπόθεση T-44/14)
   2014/C 93/46
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Bruno Costantini (Jesi, Ιταλία), Robert Racke (Lamadelaine, Λουξεμβούργο), Pietro Pravata (Beyne-Heusay, Βέλγιο), Zbigniew Galązka (Łódź, Πολωνία), Justo Santos Domínguez (Leganés, Ισπανία), Maria Isabel Lemos (Mealhada, Πορτογαλία), André Clavelou (Vincennes, Γαλλία), Citizens' Committee «Right to Lifelong Care: Leading a life of dignity and Independence is a fundamental right!» (εκπρόσωποι: O. Brouwer, lawyer και A. Woods, Solicitor)
   
      Καθής: Ευρωπαϊκή Επιτροπή
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 5ης Νοεμβρίου 2013 με την οποία το θεσμικό αυτό όργανο αρνήθηκε να καταχωρίσει την πρωτοβουλία των πολιτών Citizens’ Initiative «Right to Lifelong Care: Leading a life of dignity and independence is a fundamental right!» (Δικαίωμα στη δια βίου φροντίδα: Η διαβίωση με αξιοπρέπεια και ανεξαρτησία αποτελεί θεμελιώδες δικαίωμα!) (στο εξής: πρωτοβουλία) δυνάμει του Κανονισμού (ΕΕ) 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (ΕΕ 2011 L 65, σ. 1), όπως η απόφαση αυτή κοινοποιήθηκε στον εκπρόσωπο και στον αναπληρωτή εκπρόσωπο των προσφευγόντων στις 15 Νοεμβρίου 2013 υπό τη μορφή εγγράφου φέροντος τον αριθμό C(2013) 7612 τελικό (προσβαλλόμενη απόφαση), και
            
         
               —
            
            
               να καταδικάσει την καθής στα δικαστικά έξοδα, συμπεριλαμβανομένων των εξόδων των τυχόν παρεμβαινόντων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής οι προσφεύγοντες προβάλλουν τρεις λόγους.
   
               1)
            
            
               Με τον πρώτο λόγο υποστηρίζεται ότι η Επιτροπή, αρνούμενη να καταχωρίσει την πρωτοβουλία, προέβη σε μη ορθή εφαρμογή του κατάλληλου νομικού κριτηρίου του άρθρου 4, παράγραφος 2, στοιχείο β', του κανονισμού 211/2011 καθόσον α) κατέληξε στην εσφαλμένη διαπίστωση ότι οι σκοποί της πρωτοβουλίας δεν μπορούν να επιτευχθούν ικανοποιητικά στο πλαίσιο της Συνθήκης για τη Λειτουργία της Ευρωπαϊκής Ένωσης και β) δεν έλαβε υπόψη της αρχές στις οποίες στηρίζεται ο κανονισμός 211/2011.
            
         
               2)
            
            
               Με τον δεύτερο λόγο υποστηρίζεται ότι η Επιτροπή, στο μέτρο που αρνήθηκε να καταχωρίσει την πρωτοβουλία, παραβίασε τις γενικές αρχές της χρηστής διοικήσεως, δεδομένου ότι έχει ήδη καταχωρίσει πρωτοβουλίες πολιτών οι οποίες αποβλέπουν στην επίτευξη παρόμοιων σκοπών.
            
         
               3)
            
            
               Με τον τρίτο λόγο υποστηρίζεται ότι η Επιτροπή αθέτησε την υποχρέωση που υπέχει να αιτιολογήσει επαρκώς και προσηκόντως την προσβαλλόμενη απόφαση, κατά παράβαση του άρθρου 296 ΣΛΕΕ.